LPH รายได้จากการรักษาพยาบาลเพิ่มขึ้น ดันกำไร Q1/59 โต 183%
LPH รายได้จากการรักษาพยาบาลเพิ่มขึ้น ดันกำไร Q1/59 โต 183% มาที่ 42.14 ลบ. จากปีก่อนมีกำไร 14.88 ลบ.
16 พ.ค. 2559

บริษัท โรงพยาบาล ลาดพร้าว จำกัด (มหาชน) หรือ LPH รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 42.14ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 183% จากช่วงเดียวกันของปีก่อนที่มีกำไรสุทธิ 14.88ล้านบาท หรือมีกำไรสุทธิ 0.03บาทต่อหุ้น
ทั้งนี้ผลการดำเนินงานในไตรมาสดังกล่าวปรับตัวขึ้นเนื่องจาก บริษัทมีรายได้หลักจากการรักษาพยาบาลและให้บริการเติบโตเป็นผลจากผลประกอบการธุรกิจโรงพยาบาลที่เพิ่มสูงขึ้นและรายได้การให้บริการของบริษัทย่อย (บริษัท ศูนย์ห้องปฎิบัติการและวิจัยทางการแพทย์และการเกษตรแห่งเอเซีย จำกัด “AMARC”) เติบโตขึ้นร้อยละ 34.64 สำหรับรายได้อื่นที่เพิ่มสูงขึ้นถึงร้อยละ 776.09 มีสาเหตุหลักจากรายได้จากการบริหารเงินลงทุนของบริษัท